ཏིང་གཡས་ཤན་ནས་སྤྱི་ཁྱབ་ཧྲུའུ་ཅིས་ཉིའུ་པེན་ལ་འཕྲིན་ཡིག་སྤྲིངས་གནང་བ་དེ་ཐོག་ནས།ཏང་ཀྲུང་དབྱང་དང་སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་ཏང་ཡོན་ལས་བྱེད་པའི་དཔུང་ཁག་སྟོབས་ཆེར་གཏོང་རྒྱུ་དང་།ཏང་གི་འོད་སྟོང་འཕྲོ་བའི་བྱ་གཞག་ཐུན་མོང་ཐོག་གཏོད་རྒྱུར་མཐོང་ཧ་ཅང་ཆེན་པོ་གནང་བ་མཚོན་གྱི་ཡོད།དེས་གུང་ཁྲན་ཏང་ཡོན་ལ་དུས་རབས་གསར་པར་འགན་འཁྲི་ཁུར་ཕོད་པ་དང་འབད་འབུངས་ཡར་བརྩོན་བྱེད་དགོས་པའི་བླང་བྱ་ཁ་གསལ་བཏོན་པ་དང་བསམ་པའི་སྒུལ་ཤུགས་ཆེན་པོ་ཞིག་སྦྱིན་ལ་དུས་རབས་གསར་པར་ཏང་འཛུགས་སྐྱོང་ལ་ཤུགས་སྣོན་རྒྱག་རྒྱུར་ཁྲིད་སྟོན་གལ་ཆེན་ཡང་བྱས་ཡོད།རིམ་ཁག་སྲིད་གྲོས་ཀྱི་ཏང་རྩ་འཛུགས་ཀྱིས་འཕྲིན་ཡིག་གི་དགོངས་དོན་ལ་བློ་རྩེ་གཅིག་ཏུ་བསྒྲིམས་ནས་གོ་བ་བླངས་ཏེ་འཕྲིན་ཡིག་གི་དགོངས་དོན་སྲིད་གྲོས་ཀྱི་ཏང་འཛུགས་སྐྱོང་ལ་སྐུལ་འདེད་གཏོང་བའི་ལས་དོན་ཁག་ནང་ལག་བསྟར་དོན་འཁྱོལ་བྱེད་དགོས་པ་དང་།ཏང་རྩ་འཛུགས་ལ་བློ་ཁ་ཕྱོགས་ཤུགས་ཆེ་རུ་གཏོང་དགོས་པ།ཏང་ཀྲི་པུའི་དམག་འཐབ་མཁར་རྫོང་གི་ནུས་པ་དང་གུང་ཁྲན་ཏང་ཡོན་གྱི་གདོང་ལེན་དཔེ་བཟང་གི་ནུས་པ་སྔར་བས་འདོན་སྤེལ་ཡག་པོ་བྱེད་དགོས་པ།ཏང་ཡོན་ལ་དད་སེམས་ལྡན་པ་དང་།བརྩེ་སེམས་ལྡན་པ།འགན་འཁྲི་ཁུར་ཕོད་པ་བཅས་ཀྱི་གུང་ཁྲན་ཏང་ཡོན་ཞིག་ཧུར་ཐག་བྱ་རྒྱུའི་ཁྲིད་སྟོན་བྱེད་དགོས་པ་བཅས་ཀྱི་མཛུབ་སྟོན་གནང་བ་རེད།།